Rússneskir njósnarar eru sterklega grunaðir um að eiga þátt í sprenginu á vopnageymslu í Tékklandi árið tvö þúsund og fjórtán. Tékknesk stjórnvöld hafa vísað átján rússneskum sendiráðsstarfsmönnum út landi vegna málsins.
Tékknesk stjórnvöld segjast hafa skýrar sannanir fyrir því að rússneskir njósnarara hafi sprengt sprengiefnalager árið tvö þúsund og fjórtán, með þeim afleiðingum að tveir létust. 18 starfsmönnum rússneska sendiráðsins í Prag var vísað úr landi vegna málsins.
Tilkynnt var um málið á blaðamannafundi í gærkvöld. Andrej Babis forsætisráðherra Tékklands segir að innanríkisráðherra hafi verið upplýstur um alvarlegt mál sem varðaði öryggi landsins.
Babis upplýsti síðan að rannsókn öryggissveita hafi leitt í ljós að það sé rökstuddur grunur um að rússneskir starfsmenn GRU, leyniþjónustu rússneska hersins, hefði átt þátt í mannskæðum sprengingum í skotfæra- og sprengiefnageymslum í Tékklandi í október 2014. Þar féllu tveir öryggisverðir féllu og gríðarlegt tjón varð á mannvirkjum. Þá var talið að sprengingin hefði verið slys.
Innanríkisráðherra Tékklands sagði á blaðamannafundinum í gær að ríkisstjórnin hefði af þessum sökum ákveðið að vísa úr landi 18 starfsmönnum rússneska sendiráðsins í Prag, sem taldir eru að séu þar á vegum rússneskra leyniþjónustustofnana.
Tékkneska lögreglan hefur birt myndir af tveimur grunuðum mönnum. Breska ríkisútvarpið, BBC, segir að tölvupóstur frá þjóðvarðliði Tajikistan hafi komið rannsakendum á sporið. Þar var óskað eftir aðgangi að svæðinu fyrir tvo menn sem væru við eftirlitsstörf. Það reyndust vera rússnesku njósnararnir.
Þessir sömu menn eru eftirlýstir í Bretlandi, grunaðir um að hafa eitrað fyrir Rússanum Sergei Skripal og dóttur hans Yuliu í bænum Salisbury á Englandi í mars 2018. Sá atburður varð til þess að ýmis önnur óútskýrð atvik voru rannsökuð. Sprengingin í Tékklandi var það á meðal. Búist er við að málið verði rétt á utanríkisráðherrafundi Evrópusambandsins á morgun.
Rússar segja þessar ásakanir Tékka fráleitar.
Rússneskir njósnarar eru sterklega grunaðir um að eiga þátt í sprenginu á vopnageymslu í Tékklandi árið tvö þúsund og fjórtán. Tékknesk stjórnvöld hafa vísað átján rússneskum sendiráðsstarfsmönnum úr landi vegna málsins.